****

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ**

-----

ΠΕΡΙΦΕΡΕΙΑΚΗ ΔΙΕΥΘΥΝΣΗ Π/ΘΜΙΑΣ & Δ/ΘΜΙΑΣ

ΕΚΠΑΙΔΕΥΣΗΣ ΚΡΗΤΗΣ

**-----**

Λ. Κνωσού 6, 71306 – Ηράκλειο Κρήτης

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ηράκλειο, 30-10-2017**

**Πρόσκληση εκδήλωσης ενδιαφέροντος για την Επιστημονική Επιτροπή του Συνεδρίου με θέμα: «ΕΚΠΑΙΔΕΥΣΗ ΚΑΙ ΠΟΛΙΤΙΣΜΟΣ: ΣΧΕΣΕΙΣ ΚΑΙ ΠΡΟΟΠΤΙΚΕΣ»**

Η Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Κρήτης, σε συνεργασία με την Περιφέρεια Κρήτης και τον Δήμο Ηρακλείου διοργανώνει το 2ο Πανελλήνιο Συνέδριο με θέμα:

**«ΕΚΠΑΙΔΕΥΣΗ ΚΑΙ ΠΟΛΙΤΙΣΜΟΣ: ΣΧΕΣΕΙΣ ΚΑΙ ΠΡΟΟΠΤΙΚΕΣ»**.

Το συνέδριο θα διεξαχθεί υπό την αιγίδα του Υπουργείου Παιδείας, Έρευνας και Θρησκευμάτων. Οι εργασίες του θα πραγματοποιηθούν στο 20ο και 56ο Δημοτικό Σχολείο Ηρακλείου, **από 20 έως 22 Απριλίου 2018**.

Στο πλαίσιο υλοποίησής του η Οργανωτική Επιτροπή, απευθύνει πρόσκληση σε μέλη Δ.Ε.Π. και Ε.Π. (Πανεπιστήμια και ΑΤΕΙ), Σχολικούς Συμβούλους Π/θμιας και Δ/θμιας εκπαίδευσης, εκπαιδευτικούς Π/θμιας και Δ/θμιας εκπαίδευσης και σε όσους έχουν ενασχόληση με τον πολιτισμό, που είναι κάτοχοι Διδακτορικού ή Μεταπτυχιακού διπλώματος σε ένα από τα θεματικά πεδία του συνεδρίου και επιθυμούν να στελεχώσουν την Επιστημονική Επιτροπή του Συνεδρίου, να υποβάλλουν την αίτησή τους μέχρι την **Κυριακή 12 Νοεμβρίου 2017**, συμπληρώνοντας την ακόλουθη φόρμα εκδήλωσης ενδιαφέροντος:

[**https://goo.gl/forms/QKoA4UjsrLURpe0k2**](https://goo.gl/forms/QKoA4UjsrLURpe0k2)

Τα μέλη της Επιστημονικής Επιτροπής θα κρίνουν τις εργασίες που θα υποβληθούν. Επιθυμητή είναι η προγενέστερη συμμετοχή σε ομάδα Κριτών Συνεδρίου καθώς και η αρθρογραφία σε σχετικά επιστημονικά περιοδικά ή σχετικά συνέδρια.

Περισσότερες πληροφορίες για το συνέδριο μπορείτε να δείτε στην ιστοσελίδα:

[**http://synedria.pdekritis.gr**](http://synedria.pdekritis.gr/)

**Για την οργανωτική επιτροπή**

**Ο Περιφερειακός Διευθυντής Εκπαίδευσης Κρήτης**

**Γεώργιος Τερζάκης**